и за да се произнесе, взе предвид следното:

Производството по реда на чл. 145 и сл. от АПК вр. чл. 54, ал. 2 от Закона за 
кадастъра и имотния регистър /ЗКИР/ е образувано по жалба на Д. Т., П. Т. и Р. 
А., всички от Б., срещу изричен отказ на Н. на СГКК – Б. изх. № 
94-6957-01-10-1910/18.06.2013 г.
С жалбата и в хода на производството оспорващите, чрез пълномощник, са 
поддържали искане за отмяна на отказа на основанието по чл. 146, т. 4 от АПК. 
Конкретно, като издадена при противоречие с материалноправните разпоредби – чл. 
62, ал. 4 и ал. 5 от Наредба № 3 за съдържанието, създаването и поддържането на 
КК и КР, доколкото имот 04279.626.72 е възстановен по реда на ЗСПЗЗ въз основа 
на влязло в сила съдебно решение по адм.д. № 1334/2003 г. на Районен съд - Б..  
Доводите са доразвити в писмено становище. 
Ответникът, чрез процесуалния си представител, е оспорил жалбата по съображения 
за отсъствие на основания по чл.146 от АПК за отмяна на заповедта.  
Заинтересованата страна е оспорила жалбата по съображения в писмена защита, с 
искане да бъде отхвърлена.  
По делото са събрани писмени доказателства и при техния анализ и оценка съдът 
прие следното за установено: 
Производството по реда на чл. 53 от ЗКИР е започнало по заявление на 
жалбоподателката Р. А. вх. № 94-6957/20.05.2013 г. за изменение на 
кадастралната карта чрез нанасяне на нов поземлен имот с идентификатор 
04279.626.72 и промяна на кадастралните данни в кадастралния регистър /л.24/. 
Искането е подадено въз основа на Решение на ОСЗ-Б. № 2865/08.05.2013 г. за 
възстановяване правото на собственост на наследниците на Димитър Ичев 
/жалбоподателите – удостоверения за наследници на л. 39-41/, върху нива от лозе 
от 0.312 дка. в землището на Б., м. “Кури дере-РЗ” /л.34/, представляващо по 
помощния план част от имот с пл. № 99 – имот № 99а /удостоверение по чл. 13, 
ал. 5 от ППЗСПЗЗ изх. № 276/08.05.2013 г. на л. 35/. 
От придружаващата заявлението обяснителна записка по преписката за допълване на 
кадастралната карта с имот 04279.626.72 се установява, че имот 626.72 попада в 
имот на „. С. ООД /л.33/, който факт е безспорен между страните /изявление на 
процесуалния представител на жалбоподателите при отделяне на спорните от 
безспорните факти в съдебно заседание на 19.09.2013 г./.
В хода на административното производство е съставен Акт за непълноти и грешки № 
166/14.06.2013 г., подписан от заявителя по преписката Р. А. и жалбоподателите 
Д. Т. и П. Т. като заинтересовани лица – наследници на Димитър Ичев, и с 
изрично възражение срещу промяната на кадастралната карта за имот 626.72 от 
представител на „. С. ООД – Б. /л.17-18/. 
Имотът, за който е отказано допълване на кадастралната карта с оспорения отказ 
попада в границите на имот 626.72, целия с площ от 3587 кв.м., записан в 
кадастралния регистър на заинтересованата страна “Абел С. ООД-Б. /скица № 
11665/03.07.2013 г. на л. 50-51/. 
Отказът за изменението на кадастралната карта е съобщен на жалбоподателите на 
21.06.2013 г. /обратни разписки на л. 6-8/.  
При тези данни съдът прие следното от правна страна:
Жалбата е подведомствена и подсъдна на сезирания съд по правилата на чл. 128 и 
чл. 132, ал. 1 от АПК и чл. 54, ал. 2 от ЗКИР, и е процесуално допустима: 
Правото на оспорване е своевременно упражнено с подадената в рамките на 14 - 
дневния срок по чл. 149, ал. 1 от АПК вр. чл. 54, ал. 2 от ЗКИР жалба от 
заявителя и заинтересованите страни в административното производство, и при 
отсъствието на други от пречките по чл. 159 от АПК, подлежи на разглеждане по 
същество.
В рамките на съдебната проверка по реда на чл. 168, ал. 1 от АПК за наличие на 
основания по чл. 146 от АПК за отмяна на изричния отказ по чл. 53, ал. 2 от 
ЗКИР, съдът намери следното с оглед фактите по делото:
По компетентността на постановилия отказа орган страните не спорят, но и 
произтича от заповед № РД-13-59/16.03.2012 г. на Изпълнителния директор на АГКК 
за делегиране на правомощията по чл. 54, ал. 1 от ЗКИР на Н. на СГКК – Б. при 
разрешена от закона делегация – чл. 54, ал. 1 от ЗКИР, с което е спазено 
изискването по чл. 146, т. 1 от АПК за действителност на изразеното чрез нея 
волеизявление. 
Отказът е издадена на правно основание чл. 53, ал. 2  от ЗКИР и чл. 62, ал. 6 
от Наредба № 3/2005 г. за съдържанието, създаването и поддържането на КК и КР, 
и е законосъобразен.  
Съгласно разпоредбата на чл. 53, ал. 3 от ЗКИР, грешките в одобрената 
кадастрална карта и кадастрални регистри по ал. 1, т. 1, чл. 53 от ЗКИР, се 
установяват на самото място със съставянето на акт, който се подписва от 
длъжностни лица от общинската администрация, заявителя и пряко заинтересованите 
собственици като доказателство, че не оспорват съответното изменение. В случая 
акт за непълноти и грешки е съставен в хода на развилото се административно 
производство по нанасяне на възстановения по ЗСПЗЗ имот на жалбоподателите в 
границите на имот 626.72 по КК на Б., но не е подписан от заинтересованите лица 
– собственици на засегнатия имот, според данните от кадастралния регистър - „. 
С. О. и този факт е безспорен по делото. Заинтересованата страна „. С. ООД – Б. 
се е противопоставило изрично на исканото изменение на кадастралната карта за 
имот 626.72, като законен представил е подписал акта за непълноти и грешки с 
възражение и в изрично писмено становище вх. № 99-8127/14.06.2013 г. /л.11/. 
При несъгласие на пряко заинтересованите собственици – заинтересованата страна 
“Абел С. ООД - Б., записан в регистъра за имот 626.72 като носител на вещните 
права, е налице пречка за изменение на кадастралната карта и регистри съгласно 
чл. 53, ал. 2, изр. 2 от ЗКИР и чл. 62, ал. 3 от Наредба № 3/2005 г. за 
съдържанието, създаването и поддържането на кадастралната карта и кадастралните 
регистри. Противопоставянето на заинтересованите лица на исканото изменение на 
кадастралната карта и регистри - в случая на „. С. О. е абсолютна пречка за 
одобряването му поради възникналия спор за собствеността, който не може да бъде 
разрешен от органа в рамките на производството по чл. 53 от ЗКИР и от съда в 
съдебното по чл. 54, ал. 2 от ЗКИР. 
Изключение от задължителното условие по чл. 53, ал. 3 от ЗКИР за изменение на 
одобрената кадастрална карта и регистри, са случаите, в които правата са 
установени с влязло в сила съдебно решение – чл. 62, ал. 5 от Наредба № 
3/2005г. за съдържанието, създаване и поддържането на кадастралната карта и 
кадастралните регистри. Законът визира съдебно решение, с което се разрешава 
конкретен спор за материално право или за установяване на точни имотни граници. 
Представеното решение на ОСЗ – Б. за възстановяване на собствеността на 
наследниците на Димитър Ичев върху 312 кв.м. лозе в м.”Кури дере”, землището на 
Б., имот № 99-А по помощния план на “Кури дере-РЗ”, землището на Б., не е 
решение по смисъла на чл. 62, ал. 5 от Наредба №3/2005 г., доколкото не 
разрешава спор за материално право между жалбоподателите и заинтересованата 
страна по чл. 53 от ЗКИР. Затова и посоченото решение на ОСЗ – Б. не може да се 
прилага пряко при отстраняването на непълноти и грешки в кадастралния план.   
По изложените съображения за съответствието на оспорения изричен отказ по чл. 
53, ал. 2 от ЗКИР, относно поземлен имот 04279.626.72 по КК и КР на Б., с 
нормите на чл. 53, ал. 2, изр. 2 от ЗКИР и чл. 62, ал. 3 от Наредба №3/2005 г., 
жалбата следва да бъде отхвърлена. 
Водим от горното и на основание чл. 172, ал. 1 и ал. 2, пр. последно от АПК, 
съдът 

Р  Е  Ш  И  :

ОТХВЪРЛЯ жалбата на Д. Т. Т., с адрес Б., ул.”С. и П. К.” № , П. Т. Т., с 
адрес Б., ул.”В.” № , и Р. П. А., с адрес Б., ул.”В.” № , срещу изричен отказ 
изх. № 94-6957-01-10-1910/18.06.2013 г. на Н. на СГКК – Б..
Решението подлежи на обжалване пред Върховен административен съд на Р България 
в 14-дневен срок от обявяването му на страните с връчване на преписи. 

 Административен съдия: /п/ Ваня Вълкадинова

Вярно с оригинала!
И.Г.